Frikatxa

Frikatxa euskal sukaldaritzaren plater bat da, Debagoienan jaten dena nagusiki. Bildotsaren barrukiz (odol koagulatua eta hesteak batez ere) eginiko arrautza nahaskia da.

 Jatorria 
Garai batean baserrietan arkumea hiltzen zenean dena aprobetxatzen zen. San Jose egunean jaten zen bildotsa, martxoaren 19an, eta gelditzen ziren barrukiak hurrengo egunetan jaten ziren.

1944an Juan Irigoien bergarar idazle eta artxibozainak bildoskien inguruko errezetak bildu eta argitaratu zituen eta bertan aipatzen du frikatxa. Tripotxarekin alderatzen du, biek arkumearen barrukiak badituzte ere, tripotxa hestebete eran zerbitzatzen da eta frikatxa aldiz arrautza nahaskian.

 Prestatzeko modua 
Bildotsaren odol koagulatua eta hesteak egosi egiten dira, batzuetan giltzurrunak, bihotza, gibela eta abar ere bai. Ondoren dena txikitu egiten da, tradizionalki odola eskuz xehetzen da. Tipula eta baratxuri freskoa potxatu egiten dira, barrukiak gehitu eta azkenik arrautzakin elkartu eta nahaskia egiten da. Prestatu bezain pronto jan beharreko platera da.

 Erreferentziak 

 Kanpo estekak 

Kategoria:Euskal Herriko gastronomiako platerak
Kategoria:Aretxabaletako kultura
Kategoria:Arrasateko kultura
Kategoria:Eskoriatzako kultura
Kategoria:Bergarako kultura
Kategoria:Arkumedun platerak
Kategoria:Arrautzadun platerak
Kategoria:Barrukiak
Kategoria:Leintz Gatzagako kultura